ร้านนี้เป็นทั้งร้านกาแฟ ร้านอาหาร gourmet แล้วก็มีให้ซื้อของกลับด้วย สาขานี้เหมือนจะใหญ่กว่าสาขาอื่นๆ นะเท่าที่รู้สึก  ... บรรยากาศร้านก็จะสบายๆ แบบนั่งชิลในห้าง อาหารมีตั้งแต่อาหารเช้า, เบอร์เกอร์, โดยจะออกไปทางอเมริกัน

[ เมนูที่สั่ง ]
- Smoked Salmon Egg Benedict (350.-) เสิร์ฟมาพร้อมกับ Potato wedges หั่นมาเป็นลูกเต๋า ส่วน egg benedict เองไม่ค่อยเท่าไหร่ ธรรมดาๆ

- Tiger prawn Olio (350.-)
เส้นสปาเก็ตตี้เส้นแบน มาพร้อมกับกุ้งลายเสือขนาดกลางๆ  กุ้งจะออกรสชาติเค็มๆ กินคู่กับเส้นแล้วรสชาติลงตัวมาก จานนี้ชอบมากครับ แนะนำให้สั่งเลย

- Maine lobster mac n' cheese (350.-)
เมนูนี้ต้องบอกว่า ผมสั่งเพราะได้กลิ่นหอมของจานนี้จากโต๊ะอื่นระหว่างที่เดินไปหาโต๊ะตัวเอง ... แล้วก็มองไปโต๊ะไหนก็เห็นสั่งกันทั้งนั้นด้วย ... lobster จะถูกหั่นเป็นก้อนเล็กๆ แทรกตัวอยู่ในมักกะโรนี ปริมาณค่อนข้างเยอะมากครับ ถ้ากินคนเดียวหมดได้ต้องเก่งมาก ผมรู้สึกเลี่ยนชีสค่อนข้างมากช่วงท้ายๆ    ตัวมักกะโรนีจะไม่ค่อยนุ่มเท่าไหร่ จะเคี้ยวมันอยู่ช่วงแรกๆ    ถ้าติดใจเมนูนี้ สามารถสั่งซื้อกลับบ้านไป de-frozen ได้ด้วยนะครับ 

- Still water (45.-)
พนักงานเสิร์ฟมาไม่มีน้ำแข็งมาให้ แต่เทน้ำเรียบร้อยแล้ว พอขอน้ำแข็งไป เค้าเอาแก้วใหม่มา พร้อมน้ำขวดใหม่มาให้เลย ถือว่าบริการใช้ได้สำหรับจุดนี้

แต่ถ้าพูดถึงการบริการโดยรวมแล้วไม่ค่อยประทับใจเท่าไหร่ เพราะจะเรียกแต่ละทีค่อนข้างยาก และหลงลืมอาหารไปบ้างด้วย อย่าง Egg Benedict ที่สั่งไปก็มาช้ามากจนต้องตาม

ราคาในเมนูคือราคา net แล้ว ทำให้รู้สึกว่าอาหารราคาไม่แพง มื้อนี้สั่งไป 3 อย่าง (เยอะเกินเหตุ กินไม่หมด) ออกมา 1,095 บาท กิน 2 คน อิ่มมากกกก ผมว่าคุ้มราคาดีนะสำหรับอาหารที่ไม่ใช่อาหารไทย